Ο **Νίκος Συμεωνίδης** ήταν Ελληνοκύπριος πολιτικός. Διετέλεσε Υπουργός Άμυνας της Κύπρου.

Βιογραφικά Στοιχεία
-------------------

Ο Νίκος Συμεωνίδης γεννήθηκε στην Αμμόχωστο το 1939. Σπούδασε νομική στο Μίτολ Τεμπλ και οικονομικά στο Πανεπιστήμιο του Σαουθάμπτον. Στη συνέχεια ακολούθησε μεταπτυχιακές σπουδές στα οικονομικά στο Πανεπιστήμιο του Τορόντο με υποτροφία της καναδικής κυβέρνησης.

Όταν ολοκλήρωσε τις σπουδές του εργάστηκε στο Γραφείο Προγραμματισμού. Ακολούθως, διετέλεσε Γενικός Διευθυντής του Υπουργείου Δικαιοσύνης, Γενικός Διευθυντής του Υπουργείου Παιδείας, Γενικός Διευθυντής του Υπουργείου Συγκοινωνιών και Έργων, Γενικός Διευθυντής του Υπουργείου Υγείας και Γενικός Διευθυντής του Υπουργείου Εργασίας και Κοινωνικών Ασφαλίσεων. Την περίοδο 2004-2006 διετέλεσε Γενικός Διευθυντής στο Ίδρυμα Προώθησης Έρευνας.

Επιπλέον, διετέλεσε Πρόεδρος του Διοικητικού Συμβουλίου της Αρχής Βιομηχανικής Καταρτίσεως, του Κέντρου Παραγωγικότητας, του Ανώτερου Ξενοδοχειακού Ινστιτούτου, του Ανώτερου Τεχνολογικού Ινστιτούτου, της Συμβουλευτικής Επιτροπής για την Τριτοβάθμια Εκπαίδευση, της Αρχής Αδειών για Αεροπορικές Μεταφορές, της Συμβουλευτικής Επιτροπής για τη Ραδιοφωνία, του Συμβουλίου Φαρμάκων και της Νοσηλευτικής Σχολής.

Ακόμη, ήταν μέλος των Διοικητικών Συμβουλίων της Αρχής Ηλεκτρισμού Κύπρου, της Κυπριακής Εταιρείας Σωλήνων Λτδ. της Cyprair Tours Ltd. και του International Maritime University. Υπηρέτησε ως μέλος της Κυπριακής Επιτροπής Fullbright, του Διαχειριστικού Συμβουλίου της Εμπορικής Σχολής Μιτσή, του Πολεοδομικού Συμβουλίου, του Eastern Mediterranean Health System Research της Παγκόσμιας Οργάνωσης Υγείας, του Ογκολογικού Κέντρου και του Ιδρύματος Χρίστου Στέλιου Ιωάννου. Το Μάιο του 2003 διορίσθηκε μέλος του Συμβουλίου Οικονομικών Εμπειρογνωμόνων.

Εκπροσώπησε την Κύπρο στην Ευρωπαϊκή Επιτροπή Ποινικών Θεμάτων, στο Συμβούλιο Πολιτιστικής Συνεργασίας του Συμβουλίου της Ευρώπης, στη Διεθνή Διάσκεψη των Υπουργών Παιδείας των Αδεσμεύτων και άλλων Αναπτυσσομένων Χωρών το 1986 στην Αβάνα, στη Διεθνή Διάσκεψη του ΟΗΕ για τη Διατροφή, στη Ρώμη το 1992 και στη Διεθνή Διάσκεψη του ΟΗΕ για τον Πληθυσμό στη Χάγη το 1999. Ήταν μέλος της Κυπριακής Αντιπροσωπείας στις ετήσιες Συνελεύσεις της ΟΥΝΕΣΚΟ, του Διεθνούς Ναυτιλιακού Οργανισμού (IMO), της Παγκόσμιας Οργάνωσης Υγείας (WHO) και της Κυπριακής Αντιπροσωπείας στην Ετήσια Γενική Συνδιάσκεψη του Διεθνούς Γραφείου Εργασίας.

Επιπρόσθετα, ήταν εκπρόσωπος της Κύπρου στο Κοινό Κέντρο Ερευνών (JRC) της Ευρωπαϊκής Ενωσης. Το 2006 διορίσθηκε από το Υπουργικό Συμβούλιο Πρόεδρος της Επιτροπής Μελέτης για την ίδρυση Ενιαίας Αρχής Πολιτισμού.

Το 1985 επελέγη ως Eisenhower Fellow.

Απεβίωσε στις 3 Μαΐου 2007 στο Γενικό Νοσοκομείο Λευκωσίας.

Πολιτική διαδρομή
-----------------

Στις 6 Οκτωβρίου 2006 διορίστηκε Υπουργός Άμυνας στην Κυβέρνηση Τάσσου Παπαδόπουλου, θέση στην οποία παρέμεινε ως τις 3 Μαΐου 2007.

Παραπομπές
----------

1. 1 2 3 4 5 6 7 8 9 10 11 12 13 14 15 16  «ΥΠΟΥΡΓΟΣ ΑΜΥΝΑΣ - ΑΠΕΒΙΩΣΕ». *www.hri.org*. 3 Μαΐου 2007. Αρχειοθετήθηκε από το πρωτότυπο στις 20 Αυγούστου 2019. Ανακτήθηκε στις 20 Αυγούστου 2019.
2. ↑  «Απεβίωσε ο Υπουργός Άμυνας». *Stockwatch*. 3 Μαΐου 2007. Αρχειοθετήθηκε από το πρωτότυπο στις 20 Αυγούστου 2019. Ανακτήθηκε στις 20 Αυγούστου 2019.
3. ↑  «ΥΠΟΥΡΓΕΙΟ ΑΜΥΝΑΣ - Ιστορικό». *www.mod.gov.cy*. Υπουργείο Άμυνας. Αρχειοθετήθηκε από το πρωτότυπο στις 19 Αυγούστου 2019. Ανακτήθηκε στις 19 Αυγούστου 2019.
4. ↑  «Κατάλογος Ονομάτων Υπουργών και Υφυπουργών από την Ανακήρυξη της Δημοκρατίας». *www.cm.gov.cy*. Αρχειοθετήθηκε από το πρωτότυπο στις 27 Ιουλίου 2019. Ανακτήθηκε στις 27 Ιουλίου 2019.

Πηγές
-----

* «Απεβίωσε ο Υπουργός Άμυνας». *Stockwatch*. 3 Μαΐου 2007. Αρχειοθετήθηκε από το πρωτότυπο στις 20 Αυγούστου 2019. Ανακτήθηκε στις 20 Αυγούστου 2019.
* «ΥΠΟΥΡΓΟΣ ΑΜΥΝΑΣ - ΑΠΕΒΙΩΣΕ». *www.hri.org*. 3 Μαΐου 2007. Αρχειοθετήθηκε από το πρωτότυπο στις 20 Αυγούστου 2019. Ανακτήθηκε στις 20 Αυγούστου 2019.

| Πολιτικά αξιώματα
 |
| --- |
| ΠροκάτοχοςΦοίβος Κλόκαρης | **Υπουργός Άμυνας**6 Οκτωβρίου 2006 – 3 Μαΐου 2007 | ΔιάδοχοςΧριστόδουλος Πασιαρδής |

|  |  |  |  |  |
| --- | --- | --- | --- | --- |
| 

| π • σ • ε
Υπουργείο Άμυνας |
| --- |
|  |
| Διατελέσαντεςυπουργοί | 
* Οσμάν Ορέκ
* Πολύκαρπος Γιωρκάτζης
* Επαμεινώνδας Κωμοδρόμος
* Γεώργιος Ιωαννίδης
* Νίκος Κόσιης
* Χριστόδουλος Βενιαμίν
* Στέλιος Κατσελλής
* Ηλίας Ηλιάδης
* Ανδρέας Αλωνεύτης
* Κώστας Ηλιάδης
* Γεώργιος Χαραλαμπίδης
* Γιαννάκης Ομήρου
* Γιαννάκης Χρυσοστομής
* Σωκράτης Χάσικος
* Κυριάκος Μαυρονικόλας
* Φοίβος Κλόκαρης
* Νίκος Συμεωνίδης
* Χριστόδουλος Πασιαρδής
* Κώστας Παπακώστας
* Δημήτρης Ηλιάδης
* Φώτης Φωτίου
* Τάσος Μητσόπουλος
* Σωκράτης Χάσικος
* Χριστόφορος Φωκαΐδης
* Σάββας Αγγελίδης
* Χαράλαμπος Πετρίδης
 |

 |